 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 30. aprīlī Nr. 297**

(protokols Nr. 7, 61. p.)

**Par dāvinājuma pieņemšanu**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2024. gada 21. martā ar reģ. Nr. 2.1.3.6/24/390) ar lūgumu pieņemt dāvinājumā nekustamā īpašuma “Upmaļi”, Mārcienas pagastā, zemes vienību ar kadastra apzīmējumu 7074 004 0436 un apmaksāt zemes ierīcības projekta izstrādes un īstenošanas izmaksas, kas attiecināmas uz zemes vienības izdalīšanu atsevišķi.

Nekustamajam īpašumam “Upmaļi”, Mārcienas pagastā, tika veikta sadalīšana, atbilstoši Madonas novada pašvaldības būvvaldes 2023. gada 25. augusta lēmumam Nr. 213 “Par zemes ierīcības projekta apstiprināšanu un nekustamā īpašuma lietošanas mērķu noteikšanu jaunveidotajām zemes vienībām nekustamajā īpašumā “Upmaļi”, Mārcienas pagastā, Madonas novadā” (sēdes protokols Nr. 15, 13. p.).

Zemes vienība ar kadastra apzīmējumu 7074 004 0436 tika izveidota, veicot zemes vienības ar kadastra apzīmējumu 7074 004 0064 sadalīšanu, jo uz tās atrodas pašvaldībai piederošs ceļš - inženierbūve. Jaunveidojamai zemes vienībai ar kadastra apzīmējumu 7074 004 0436 piešķirts nosaukums “Mārciena – Brāži - Āriņi”, noteikts nekustamā īpašuma lietošanas mērķis (NILM kods 1101) - zeme dzelzceļa infrastruktūras zemes nodalījuma joslā un ceļu zemes nodalījuma joslā 0.68 ha platībā.

Saskaņā ar Pašvaldību likuma 10. panta pirmo daļu *“Dome ir tiesīga izlemt ikvienu pašvaldības kompetences jautājumu”* un 10.panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Pamatojoties uz Pašvaldību likuma 10. panta pirmo daļu, pirmās daļas 16. punktu, 17. punktu un 19. punktu,ņemot vērā 23.04.2024. Finanšu un attīstības komitejas atzinumu, atklāti balsojot**: PAR - 14** (Agris Lungevičs, Aigars Šķēls, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pieņemt fiziskas personas dāvinājumu – nekustamo īpašumu “Mārciena – Brāži – Āriņi”, kas sastāv no zemes vienības ar kadastra apzīmējumu 7074 004 0436 - 0,68 ha, ar lietošanas mērķi (NILM kods 1101) - zeme dzelzceļa infrastruktūras zemes nodalījuma joslā un ceļu zemes nodalījuma joslā.
2. Madonas novada pašvaldība apņemas apmaksāt zemes ierīcības projekta izstrādes un īstenošanas izmaksas EUR **555** (pieci simti un piecdesmit pieci euro) bez PVN, kas attiecināmas uz zemes vienības ar kadastra apzīmējumu 7074 004 0436 izdalīšanu atsevišķā zemes vienībā.
3. Uzdot Nekustamo īpašumu pārvaldības un teritoriālās plānošanas nodaļai organizēt atdalītās zemes vienības dāvinājuma līguma slēgšanu un ierakstīšanu Zemesgrāmatā uz Madonas novada pašvaldības vārda, paredzot, ka dāvinājuma līguma reģistrēšanas zemesgrāmatā izmaksas, tajā skaitā izdevumus, kas saistīti ar paliekošā nekustamā īpašuma izmaiņu reģistrāciju Zemesgrāmatā un dāvinātāja izdevumiem nostiprinājuma lūguma sagatavošanai, sedz pašvaldība.

Domes priekšsēdētājs A. Lungevičs

*Putniņa 28080417*